paragraph_text: Their Satanic Majesties Request je album grupe The Rolling Stones izdan u prosincu 1967. To je bio prvi album grupe izdan u SAD-u i UK-u s identičnom listom pjesama za obje zemlje. Album je nastao kao odgovor na album Beatlesa Sgt. Pepper's Lonely Hearts Club Band, a Paul McCartney i John Lennon su otpjevali prateće vokale na pjesmi "Sing This All Together". Album je dosegao treće mjesto britanske i drugo mjesto američke top ljestvice, ali nije opravdao očekivanja niti u komercijalnom niti u stvaralačkom smislu. Zamjerena mu je pretencioznost, kao i pretjerivanje u eksperimentiranju s tadašnjim glazbenim trendovima.